ร้านจะหาค่อนข้างยาก เพราะไม่ติดถนนต้องเลี้ยวเข้ามาสักหน่อย ข้างหน้าร้านจะเป็นร้านอาหารชื่อเนย (ถ้าจำไม่ผิดนะครับ) เลี้ยวเข้าไปจอดข้างในได้เลยครับมีที่จอดรถ. ผมไปทานตอนกลางวันร้านถึงจะติดแม่น้ำแต่ร้อนครับ เหมือนลมไม่พัด บริเวณร้านสะอาด โล่งๆ ไม่อึดอัด การบริการไม่ค่อยดิเพราะเด็กเสริฟมีน้อย เจ้าของร้านมาทำเอง แต่ก็ยังไม่พอ อาหารรอช้าครับ เพราะคนทำเป็นยายๆ ที่เห็นสามคน มาถึงอาหารที่ลองทานนะครับ 
1. แกงส้มปูไข่หน่อไม้ดอง ปูไข่เนื้อหวาน มาแกงส้มใส่หน่อไม้ดอง มาเป็นหม้อไฟครับ เครื่องแกงส้มไม่เข้มข้น แต่เผ็ดมาก ทานไปดื่มน้ำไป โดยรวมไม่กลมกล่อมครับ
2. ปลาหมึกผัดกะปิ ปลาหมึกสด มากเอามาผัดกับกะปิ รสชาติเค็มๆ หวานๆ ปลาหมึกกรอบอร่อย จานนี้แนะนำครับ ( ไม่เคยทานที่อื่น )
3. ฉู่ฉี่ปลาทู ปลาทูแม่กลองเอามาฉู่ฉี่ เครื่องแกงอร่อย กะทิข้นมาก ปกติผมไม่ทานฉู่ฉี่ครับ แต่ลองทานดูก็อร่อยใช้ได้ครับ
4. ปลาทูทอดน้ำปลา ปลาทูทอดกรอบ รสชาติ กรอบ อร่อยมาก ชอบมากครับจานนี้. อยากทานอีก แต่ขอติน้ำจิ้ม ถ้าให้หวานเปรี้ยว จะเข้ากับปลาทูทอดมาก 
โดยรวมแล้ว อาหารหลายอย่างใช้ได้ แต่รอนานพอควร ร้านค่อนข้างหายาก ลองโทรถามทางกันละกันครับ ขอบอกอีกทีปลาทูทอดน้ำปลาอร่อยครับ ลองมาทานดูครับ